google/wiki40b huggingface dataset:
Oysterband

Oysterband (opprinnelig The Oyster Band) er ei britisk folkrockgruppe. Gruppa har vært aktiv siden 1970-tallet, og er trolig den mest kjente og meritterte i sin sjanger i hjemlandet. Navnet skriver seg fra gruppas tidlige forbindelse med kystbyen Whitestable i Kent, kjent for sine østers.
Gruppa begynte som et uformelt danseband med skiftende sammensetning og stil, danna av studenter ved University of Kent i Canterbury midt på 1970-tallet. De tre sentrale gruppemedlemmene Ian Telfer, Alan Prosser og John Jones ønsket etter hvert å utforske folkelig engelsk dansemusikk, og Oysterband har gjennom en årrekke lyktes i å fylle dansegolv over hele landet. De har skiftevis framført og utgitt tradisjonelt materiale i egne arrangementer og nyskrevne låter, ofte med politiske tekster.
Debutalbumet Jack's Alive kom i 1978 under gruppenavnet The Oyster Ceilidh Band. Seinere album er utgitt på gruppas eget plateselskap Pukka Music.
På 1990-tallet lagde Oysterband sanger med mer åpent politisk innhold, f.eks. The Shouting End of Life. I seinere år har gruppa vendt tilbake til en mildere og mer melodisk stil, i album som Deep Dark Ocean, Here I Stand, Rise Above og Meet You There.
Holm kirke

Søsterkirke

Veøy kirke, på Sølsnes i Molde kommune, er bygget samtidig og er søsterkirke. De to kirkene ligger på hver sin side av Langfjorden.

Interiøret

Altertavlen er malt av Emanuel Vigeland.
Rotoitidae

Utseende

Små, kompakte snylteveps. Hodet er bredere enn langt, med tre punktøyne i pannen og middels store fasettøyne. Antennen er knebøyd, med to lange ledd innerst, så en svøpe av seks ledd og ytterst en avlang kølle av seks ledd (i alle fall hos hunnen). Vingene er avrundede med middels lange hårfrynser langs kantene, tett dekket med små hår (microtrichia). Årenettet i forvingen består av en kort stigma-åre ved framkanten omtrent i midten og en tverr-åre (dette er uvanlig i Chalcidoidea) nær roten. Beina er spinkle, føttene består av fire ledd. Bakkroppen er nokså liten, pæreformet og sitter tett inntil forkroppen. Hunnens eggleggingsrør er kort.

Levevis

Biologien til denne familien, som først ble oppdaget i 1987, er totalt ukjent, men det er grunn til å tro at larvene er parasitoider.
Svømming under VM i svømmesport 2015 – 50 meter fri menn

Semifinaler

Semifinalene ble avholdt fra kl. 18.09.
Sutukobas Venner

Sutukobas Venner (Friends of Sutukoba) er en vennskapsforening mellom Norge og Gambia. Sutukoba ligger i Wuli Distrikt i Gambia.
Foreningen startet i 1983 av Helga Arntzen, Risør. Etter hvert har Sutukobas Venner (Friends of Sutukoba) utvidet området fra Sutukoba til å gjelde hele distriktet som landsbyen Sutukoba ligger i. Pr i dag har de utført over 100 prosjekter – fra landbruk, skole, helse, miljø, og næringsliv.
Sutukobas Venner ønsker å bidra i synliggjøring og gjennomføring av FNs tusenårsmål.
Hovedprosjektene til Sutukobas Venner i dag er hovedsakelig risprosjektet og fadderbarn.

Risprosjektet

Sutukobas Venner har gått i samarbeid med Aktive Fredsreiser, landsbyen Sutukoba og jordbruksdepartementet i Gambia om å etablere et stort risprosjekt til selvforsyning i Sutukoba – Wuli distrikt i Gambia.
Jordbruskdepartementet står for den tekniske rådgivning, Sutukobas Venner og Aktive Fredsreiser forsøker å skaffe midler, og landsbyen med komiteen for Risprosjektet skal gjennomføre prosjektet.
Jordstykket som skal opparbeides er 4 kvadratkilometer stort = 400 hektar

Fadderbarnsprosjektet

Skolen er i utgangspunktet gratis, men foreldrene må stå for skoleuniform, eksamensavgift, blyanter, skrivebøker etc. For mange foreldre er dette ett stort løft.
Sutukobas Venner motiverer alle familier til å sende barna sine på skolen. Sutukobas Venner støtter i dag over 500 barn med skolegang.
Sigurd Allern

Biografi

Han var sentral ved stiftelsen av Arbeidernes Kommunistparti (marxist-leninistene), AKP(m-l) i begynnelsen av 1970-tallet. Allern var partiets leder fra 1973 til 1975. Han var da samtidig leder av Rød Valgallianse, som på den tiden fungerte som AKP(m-l)s valgfront. Han var ansvarlig redaktør i avisen Klassekampen i 1969–1970 og 1979–1995.
På grunn av sin tilknytning til AKP(m-l), var Allerns kandidatur til professorstillingen svært omstridt. Norges største avis, VG, tok på lederplass avstand fra Allern som professor. Flere mente at det var en fornærmelse mot ytringsfriheten å ansette en mann som i flere tiår hadde kjempet for at landet skulle bli et kommunistisk diktatur. Steinar Hansson, tidligere sjefredaktør i Dagsavisen, mente at det var like latterlig at Allern ble professor i journalistikk, som at Mullah Omar skulle bli designer ved et motehus i Paris.
Allern engasjerte seg kraftig under og etter den såkalte Valla-saken i 2007. Allern hevdet at dekningen i papiravisene, særlig VG og Dagens Næringsliv, var ensidig og dominert av Vallas kritikere. Han anklaget også avisene for å ha hatt politiske motiver i sin dekning. Dagsavisen og Klassekampen hadde etter Allerns mening vært mer balanserte. VGs nyhetsredaktør Helje Solberg mente derimot at VGs kritiske journalistikk hadde avdekket en ukultur i LOs ledelse.
I slutten av mars 2007 innrapporterte Allern og fire andre akademikere VG til PFU. Allern fikk ikke medhold av PFU.
Fra 2008 har Allern vært gjesteprofessor ved Stockholms universitet.
Tømmergravkulturen

Tømmergravkulturen eller Srubnakulturen (russisk Срубная культура, ukrainsk Зрубнá культ́ура) var en sen bronsekultur fra 16. århundre – 9. århundre f.Kr. Den var en etterfølger av yamnakulturen, katakombekulturen og abashevokulturen.
Tømmergravkulturen eksisterte i området langs og overfor nordkysten av Svartehavet fra elven Dnepr og østover langs den nordlige begynnelsen av Kaukasus til området tilstøtende til nordkysten av Det kaspiske hav, på den andre siden av elven Volga var området til de tilnærmelsesvis samtidige og til dels relaterte andronovokulturen.
Navnet «srubna» kommer fra russiske cруб (srub) som betyr «rammeverk av tømmer». Det russiske navnet beskriver den måten gravene var konstruert. Deler fra dyr ble gravlagt sammen med den døde.
Kulturen kjennetegnes av en blandet økonomi bestående av jordbruk og dyrehold. Det historiske folket kimmeriere er blitt foreslått som nedstammet fra denne kulturen.
Tømmergravkulturen ble etterfulgt av skytere og sarmatere i løpet av det første årtusen f.Kr. og av khazarere og kiptsjakere i det første årtusen e.Kr.
Lockout

Lockout (arbeidsstengning, utestengelse) er et middel i en arbeidskonflikt der en arbeidsgiver hindrer ansatte fra å jobbe, i motsetning til en streik der ansatte nekter å jobbe.
Hensikten med en lockout er en utvidelse og dramatisering av arbeidskonflikten, på samme måte som streik. Utvidelsen medfører gjerne at arbeidere som ikke er i streik, blir permittert. Dermed blir det en interessekonflikt mellom de streikende, som får streikebidrag, og de permitterte, som får dagpenger. Under en lockout vil arbeidsgiverorganisasjonen som går til dette skrittet, gjerne kompensere for tapene de berørte medlemmene får av konflikten, slik som streikende arbeidere får av sin fagforening.
Konflikten blir også kostbar for staten gjennom produksjonsstansen. Resultatet blir gjerne økt press fra staten på partene til å lempe kravene, eller i ytterste konsekvens tvungen lønnsnemnd.
Tiger Man

Tiger Man er et samlealbum med Elvis Presley, utgitt 15. september 1998. Albumet ble innspilt den 27. juni 1968.
Las Toscas (Canelones)

Geografi

Byen ligger sør i Canelones i Costa de Oro, ved bredden av Río de la Plata.
Katrine Vellesen Løken

Priser og hedersbevisninger

I 2015 ble hun tildelt Meltzerprisen for yngre forskere.
I 2017 ble hun tildelt Nils Klim-prisen for fremragende samfunnsforskning utført av forskere under 35 år «for sin forskning på de nordiske velferdsstatene».

Familie

Hun er gift med klatrer og surfer Andreas Tveito.
Edward Stettinius jr.

Bakgrunn

Edward var en annen av to sønner og den tredje av tre barn av Edward og Judith (Carrington) Stettinius. Moren stammet fra engelske nybyggere i Birginia i kolonitiden; faren var av tysk bakgrunn.
Stettinius studerte ved University of Virginia fra 1919 til 1924, men ble ikke uteksaminert.

Forretningsmann

Han begynte deretter som arbeider ved General Motors hvor han fra 1926 ble forfremmet til selskapets visepresident og fikk ansvaret for industrielle og offentlige relasjoner. Han arbeidet også med å utvikle arbeidsledighetsprogrammer, som førte til at han kom i kontakt med Franklin D. Roosevelt. Stettinius forlot GM i 1938 til fordel for stillingen som direksjonsmedlem for US Steel, en stilling han for øvrig beholdt inntil sin død, før han av den nyvalgte presidenten Roosevelt deretter ble utnevnt til leder av Office of Production Management.

Politisk karriere

Utenriksminister: I 1941 ble han administrator for programmet Lend-lease rettet mot de allierte i Europa, en stilling han hadde inntil han ble utnevnt til statssekretær i det amerikanske utenriksdepartementet i 1943. I november 1944 etterfulgte han deretter Cordell Hull som utenriksminister, da Hulls sviktende helse gjorde et skifte påkrevet.
Stettinius var, som formann til den amerikanske delegasjonen under San Francisco-konferansen om internasjonal organisering, medvirkende til dannelsen av FN og var til stede under den offisielle grunnleggelsen av FN den 26. juni 1945. I denne perioden deltok han også under Jaltakonferansen sammen med Roosevelt.
Få måneder etter Roosevelts bortgang gikk Stettinius av som utenriksminister og ble erstattet av senator James F. Byrnes.
Ambassadør: Rett etter sin avgang ble han av president Harry S. Truman utnevnt til USAs første ambassadør i FN, en stilling han beholdt inntil juni 1946, da han søkte avskjed på grunnlag av hans kritiske syn mot Trumans nekt mot å bruke FN som et verktøy for å løse konflikter med Sovjetunionen.

Universitetsrektor

Etter dette ble Stettinius ansatt som rektor ved University of Virginia, en stilling han beholdt til våren 1949 da han ble bedt om å arbeide mindre av sin lege på grunn av sitt svake hjerte.
Edward Stettinius døde av en blodpropp i hjertet hos hans søster og medgifte svoger Juan Trippe den 31. oktober 1949 i Greenwich i Connecticut.
Go (programmeringsspråk)

Eksempler

Følgende er et Hello, world-program i Go:
package main

import "fmt"

func main()
{
fmt.Printf("Hello, World\n")
}
Stewartville-demningen

Stewartville-demningen er en demning med installert kraftverk i Madawaska River, en sideelv til Ottawa River i Ontario, Canada. Anlegget har installert 174 MW, fordelt på 5 enheter som stod ferdig utbygd i 1969. Første byggearbeider startet allerede i 1946. Operatør er selskapet Ontario Power Generation.
Tidsmaskinen (1973)

Handling

Timofejve bygger en tidsmaskin som fører ham, hans husvert og en frekk innbruddstyv tilbake til det 16. århundre. Der møter de tsar Ivan den grusomme, som til forveksling likner husverten. På grunn av likheten oppstår det forviklinger.
Chess Festival Spitsbergen

Chess Festival Spitsbergen er betegnelsen på en rekke sjakkarrangementer i Barentsburg og Longyearbyen i begynnelsen av september 2006.
Sjakkfestivalens høydepunkt var tvekampen mellom det norske stortalentet Magnus Carlsen og russeren Pjotr Svidler, rangert som verdens femte beste spiller på FIDEs ratingliste juli 2006. 1. september spilte de to partier mot hverandre med en betenkningstid på en time. Det første partiet endte remis, mens Svidler vant det andre og dermed matchen 1,5-0,5.
Dagen etter ble det arrangert en tilsvarende kamp mellom Simen Agdestein og den amerikanske stormesteren Nick de Firmian, bosatt i Danmark. Denne endte 1-1, etter at spillerne vant ett parti hver. De fire stormestrene ga også simultanoppvisninger i løpet av helgen.
Chess Festival Spitsbergen var en del av 100-årsfeiringen av Longyearbyen. Det var i 1906 amerikaneren John Munroe Longyear etablerte de første helårsbosetningene.
Skogbrukets Landsforening

Skogbrukets Landsforening (SL) er en bransjeforening tilsluttet NHO Mat og Drikke. Den ble stiftet i 1928 som Skogbrukets Arbeidsgiverforening (SA). Foreningen ble tilsluttet NHO 1994, og samordnet med NHO Mat og Bio i 2008. Foreningen ivaretar medlemmenes arbeidsgivermessige og næringsmessige interesser og omfatter tre bransjeforeninger: Norges Skogeierforbund, Norskog og Norsk Almenningsforbund, samt bransjegrupperingen Skogbrukets Leverandørbedrifter.
Snu deg rondt …

Snu deg rondt ... er et musikkalbum med Tom Haugvaldstad, utgitt i 2002. Dette er hans debutalbum.
Reinebruene

Reinebruene er to bruer som fører europavei 10 over Reinefjorden i Moskenes kommune i Nordland. Bruene går mellom Reine og Hamnøy, og knytter den sørvestlige delen av Moskenes kommune sammen med resten av Lofoten. Bruene ble åpnet i 1981 og erstattet fergeforbindelsen mellom Reine og Hamnøy, som hadde vært i drift siden 1963. Begge bruene er fritt frambygg-bruer.
Storvalen bru går mellom Andøya og Sakrisøya. Brua er 240 meter lang med lengste spenn 120 meter.
Breisundet bru krysser Breisundet mellom Toppøya og Hamnøya. Brua er 240 meter lang med lengste spenn 120 meter. Seilingshøyden er ca. 17 meter, og brua har i alt 3 spenn.
Ubetinget fengsel

Ubetinget fengsel er en form for straff som innebærer at man må sone en dom. Dette kan skje i en åpen eller lukket fengselsanstalt eller i hjemmet ved bruk av elektronisk fotlenke.
Et alternativ er betinget fengsel. Da utsettes fullbyrdelsen av straffen med en prøvetid. Dersom den dømte overholder vilkårene i prøvetiden, anses straffen som fullbyrdet.
Milorgfjella

Milorgfjella er et fjellparti lengst nord i Heimefrontfjella i Dronning Maud Land.
Den første registrerte observasjonen av Milorgfjella ble gjennomført 20. januar 1939 på den første fotogrammetriske flygningen under Den tyske antarktisekspedisjonen 1938–39, ledet av Alfred Ritscher. Fjellkjeden ble navngitt Kottas-berge etter kapteinen på ekspedisjonsskipet MS «Schwabenland», Alfred G. Kottas. Milorgfjella ble senere kartlagt av Norsk Polarinstitutt på grunnlag av skråfotografier tatt under Maudheimekspedisjonen 1949–52.
Mosonmagyaróvár

Geografi

Byen ligger ved grensen til Østerrike ved Europavei 60 og langs jernbanen mellom Wien og Budapest. Elven Leitha renner gjennom byen og munner ut i elven Mosoni-Duna mellom Moson og Magyarovar vest for øya Szigetköz (tysk: Kleine Schüttinsel).

Historie

Det har vært bosetting på stedet hvor dagens by ligger siden romertiden. Det var stedet for et kastell kalt Ad Flexum som betydde ved bøyen (Donau).
Byen Mosonmagyaróvár ble grunnlagt i 1939 etter en sammenslåing av byene Moson og Magyaróvár. I Kongedømmet Ungarn var først Moson, senere Magyarovar hovedstad i komitat Wieselburg. Stedet Ovar (tysk: Altenburg) ble som følge av navnelikheten med byen (tysk-)Altenburg i Niederösterreich kalt Magyar-Ovar (den ungarske Ovar/Altenburg).
I Magyarovar startet i 1809 etter våpenstillstanden ved Znaim, fredsforhandlingene i den femte av Revolusjonskrigene.

Næringsliv

En rekke tannleger har slått seg ned i byen og tilbyr tjenester som ikke dekkes av det østerrikske trygdesystemet, til langt lavere priser enn sine østerrikske kolleger. Bil- og maskinforhandlere utgjør også en stor del av stedets næringsliv. Det finnes også flere kurbad på stedet.

Utdannelse

Det ungarske universitetets fakultet for landbruks- og næringsmiddelvitenskap har sete i byen.
Pastoralisme

Pastoralisme eller pastoralt landbruk er den grenen av landbruk som omfatter landbruksdrift med dyr. Det inkluderer pleie, opprettelse, pasning og bruk av dyr, slik som kveg, kameler, geiter, lamaer, får, og så videre. Denne typen landbruk kan være mobilt, hvor besetningen flyttes ved jakt etter friskt beite og vann.
Det finnes flere former for pastoralisme rundt omkring på jorden. Sammensetningen av besetninger, ledelsespraktiser, sosial organisering og andre aksepter av pastoralisme varierer. Mange tradisjonelle praksiser har også måtte tilpasse seg den moderne verdens skiftende betingelser. Eksempler på pastorale sosiale grupper er samene, beduinene, masaiene og navajoene. 
Pastoralisme har generelt et mobilt aspekt, å flytte dyreflokken i søken etter gode beitemarker og vann, i kontrast til pastoralt fedrift (i motsetningen til åkerbruk) hvor stedfaste bønder dyrker sin avling og forbedrer beitemarkene for sin buskap. Pastoralisme er en vellykket strategi for å ernære en befolkning på lite produktiv land, og tilpasser seg til miljøet og dets knappe ressurser. Eksempelvis på savannene samles pastorale grupper og deres buskap når det er rikelig med vann og det er rike beitemarker, men sprer seg når savannene tørker opp.

Etymologi

Ordet pastoralisme er sammensatt fra pastoral, «landlig»  + «isme», et tillegg som indikerer et system eller praksis. Første ledd hadde opprinnelig betydning «det som vedrører gjetere» (som er ute på landet). I det litterære begrepet pastoral diktning, eller hyrdediktning, har det landlige elementet forståelsen idyll, således idyllisk diktning.
Connemara

Etymologi

Navnet «Connemara» kommer fra Conmacne Mara, som var navnet på en gren av stammen Conmhaicne, som var en tidlig folkegruppe, eller stamme som hadde mindre bosettinger flere steder i Connacht. Siden denne bosettingen av Conmhaicne-folket bodde ved sjøen, ble de kjent som Conmhaicne Mara.

Historie

Ó Cadhla-klanen (også kalt Kealy) hersket i Connemara til det 13. århundre. Da mistet de makten til O Flaherty-klanen som flyktet til Connacht fra Maigh Seola under den engelske invasjonen i Connacht på 1200-tallet. Både Mac Conghaile (Conneely)- og Ó Cadhla-klanene tilhørte bosettinger av Conmhaicne Mara-stammen.

Geografi

Connemaras kyst består av mange halvøyer. En av dem, Iorras Ainbhtheach, av og til forkortet til Iorras Aithneach, i sør er den største, og der ligger småbyene Carna og Cill Chiaráin. Halvøya Errismore består av området vest for småbyen Ballyconneely. Halvøya Errisbeg ligger sør for landsbyen Roundstone. Halvøya Errislannan ligger like sør for småbyen Clifden. Halvøyene Aughris, Cleggan og Rinville (eller Renvyle) ligger i det nordvestre Connemara. 
Begrepet Connemara brukes feilaktig om hele delen av grevskapet Galway vest for sjøen Corrib. Det er også brukt som beskrivelse av området i vestlige Galway der det snakkes gælisk. Slike områder i Irland kalles språklig sett Gaeltacht. Deler av dette språkområdet ligger likevel utenfor Connemaras grenser. Det er flere øyer utenfor Connemara.
Den største byen er Clifden. Omkring byen er det flere grotter med store krystalldannelser i berget. Den berømte grønnhvite Connemara-marmoren har betydd mye for handel og økonomi fra historisk tid og i våre dager.

I populærkulturen

Den franske sangeren Michel Sardou skrev en populær sang om området. Fransk tittel er Les Lacs du Connemara.
Huishan

Huishan (kinesisk: 惠山区; pinyin: Huìshān Qū) er et bydistrikt som tilhører byprefekturet Wuxi i den kinesiske provinsen Jiangsu.
Det har et areal på 327,12 km² og teller 388 957 innbyggere (2006).

Kulturminner

Huishanzhen-forfedretempelet (Huishan zhen citang, 惠山镇祠堂), opprinnelig fra Sør- og norddynastienes tid, er oppført på Folkerepublikken Kinas liste over kulturminner.
Svartand

Beskrivelse

Hannen har en svart fjærdrakt og nebb med en kul oppå itillegg en gulrød flekk med varierende størrelse oppå nebbet. Hunnen har brunsvart fjærdrakt med hvit hals og kinner, helt svart nebb uten kul på. 
Svartand ligner på og kan forveksles med sjøorre, men svartanda er mindre og mangler vingespeil (parti med avvikende farge ytterst på vingene (svingfjærene)).

Utbredelse

Arten er rødlistet i Norsk rødliste for arter 2015, til Nær truet (NT). Kategorien skulle egentlig vært Sårbar (VU) hvis man bare så på Norge, men så ble den satt ned et trinn til NT fordi det går bra med arten i nabolandene - og man anser at arten vil kunne innvandre derfra hvis den blir borte hos oss.

Jakt

I Norge kan svartand jaktes på i Østfold fylke i perioden 10. september til 23. desember. Dette gjelder til og med 2021.
Opalchenie Peak

Opalchenie Peak er et fjell med en høyet opp mot 4500 m helt sør på Vinson Plateau i Sentinel Range i Ellsworth Mountains i Antarktis. Sørsiden av fjellet er stupbratt og delvis isfri, og utenom sørsiden har fjellet lav skardhøgd med to parallelle rygger sørvestover mot Donnellanbreen som ligger mellom dette fjellet og Mount Slaughter.
Fjellet er kalt opp etter den frivillige bulgraske styrken i den russisk-tyrkiske krigen 1877-1878 og Balkankrigane 1912-1913.
Opalchenie Peak ligger 2,66 km sør-sørøst for Silverstein Peak, 990 m sør for Fukushima Peak, 7,49 km nordvest for Mount Rutford, 4,09 km nordøst for Mount Slaughter og 7,41 km øst for Brichebor Peak.
Zoja Kosmodemjanskaja

Bakgrunn

Zojas bestefar Pjotr Kosmodemjanskij ble myrdet i 1918 av en gruppe militante ateister for hans motstand mot blasfemi. Hennes far, Anatolij Kosmodemjanskij, studerte på et teologisk seminar, men studerte ikke mer teologi etter det. Han arbeidet senere som bibliotekar. Hennes mor, Ljubov Kosmodemjanskaja (pikenavn Tsjurikova), var skolelærer. I 1925 ble broren, Aleksandr Kosmodemjanskij, født. I likhet med søsteren, ble også han posthumt utnevnt til Helt av Sovjetunionen.
I 1929 flyttet familien til Sibir av frykt for å bli forfulgt. I 1930 flyttet de til Moskva. Kosmodemjanskajas favorittfag på skolen var litteratur. Hennes lærere bemerket at hennes essays viste dyp forståelse for faget og for bilder. Hun leste langt utover pensum. Kosmodemjanskaja ble med i den kommunistiske ungdomsorganisasjon Komsomol i 1938.

Partisan

I oktober 1941, mens hun fortsatt var en student på en videregående skole i Moskva, meldte hun seg til en partisanenhet. Kosmodemjanskaja ble tildelt partisanenheten 9903. Av de tusen mennesker som sluttet seg til denne enheten i oktober 1941 var det bare halvparten som overlevde hele verdenskrigen.
Sammen med andre partisansoldater bevegde Kosmodemjanskaja seg mange ganger inn i territorium som var okkupert av nazistene. De plasserte miner langs veiene og kuttet kommunikasjonslinjer. 27. november 1941 fikk Zoja i oppgave å brenne landsbyen Petrisjtsjevo, der et tysk regiment fra kavaleriet var utstasjonert. Zoja klarte å sette fyr på noen få hus før hun ble oppdaget av en gruppe sovjetiske kollaboratører som informerte tyskerne.
Tyskerne tok Kosmodemjanskaja til fange mens hun var opptatt med å sette fyr på et hus. Hun ble avhørt og torturert gjennom natten, men nektet å gi dem noe nyttig informasjon. Neste morgen ble hun tatt med til sentrum av byen der hun ble hengt. Tyskerne lot Zojas kropp henge i galgen i flere uker.
Til slutt ble hun gravlagt like før den sovjetiske frigjøringen i januar 1942. Historien om Kosmodemjanskaja ble kjent etter en artikkel i Pravda skrevet av Pjotr Lidov og publisert 27. januar 1942. Denne artikkelen ble lagt merke til av Josef Stalin som erklærte: "Her er folkets heltinne", og startet en propagandakampanje for å hedre Kosmodemjanskaja. I februar ble hun identifisert og ble umiddelbart tildelt ordenen Helt av Sovjetunionen for sitt mot og tapperhet ansikt til ansikt med fienden.
Bæjarins Beztu Pylsur

Bæjarins Beztu Pylsur («Byens Beste Pølser») er en pølsekiosk som ligger ved havnen i Islands hovedstad Reykjavík. Den er kjent for sine gode pølser. Flere kjendiser har spist der, blant andre Bill Clinton og James Hetfield. I 2006 ble kiosken også kårets til verdens beste pølsekiosk av den britiske avisen The Guardian.
Den vanligste varianten av pølser er «en med alt», eller på islandsk «ein(a) med öllu».
Lars Svisdal

Lars Svisdal (født 1985) er en norsk forfatter. Han er oppvokst i Sunndal på Nordmøre. Han debuterte i 2018 med romanen Seg til inkjes. For denne ble han tildelt Tarjei Vesaas' debutantpris.